text: [{"text_idx": "#000000", "text": "Sebagai urang Banjar yang bediam di Gambut, ulun wahini jadi rancak bejalanan ke daerah Banjarbaru gasan membawai kanakan piknik. Soalnya di Banjarbaru wahini ada banyak banar tempat wisata gasan keluarga yang berupa tempat wisata alam. Jadi amun hari libur ulun sekeluarga bececarian wadah gasan bejalanan di Banjabaru dan sekitarnya ni."}, {"text_idx": "#000002", "text": "Ulun ke Villa Aranaway ni dua kali. Pertama lawan kekawanan kantor imbah tu bebulik pulang membawai mama lawan kekanakan pas awal tahun 2022 semalam. Hibak banar urang pas kami ke sana tu. Pas jua kalo virus Corona sudah mulai berkurang penyebarannya jadinya Vila-nya sudah kawa didatangi urang banyak."}, {"text_idx": "#000004", "text": "Nah amun sudah sampai di Aranaway kena pian dimintai tiket masuk\n5000 seikung urang. Di Aranaway ada pemandangan sungai lawan pondokan-pondokan\nhalus gasan bemalam tu nah. Sungainya halus aja pang kawa gasan kanakan bemain\nbanyu lawan mandian tapi jangan kada ingat pian meawasi kanakan kalo pina banar\nae larut kena. Amun kanakan ketuju besepedaan kawa jua membawa sepeda di\nAranaway soalnya lapangannya luas haja."}, {"text_idx": "#000006", "text": "Di Arawanay ni selain ada gazebo lawan pondokan ada jua warungnya\nsekira kita kada kelaparan pas di sana. Menunya ada pop mie bekuhup lawan iwak\nayam goreng. Harganya jua kada larang jadi kada perlu khawatir buhan pian amun\nmisal kada ingat membawa makanan pas bejalanan ke sana. Ulun pang semalam pina\nmusti membawa iwak sekalinya nasinya tetinggal untung di situ ada bejual nasi\njadi kada jadi kelaparan kami."}, {"text_idx": "#000007", "text": "Nah, sebelum buhan pian bulikan jangan kada ingat befoto lah di\nAranaway ni banyak haja spot bagus gasan befoto gasan dipasang di instagram.\nPintar-pintar ja pian meatur pose sekira fotonya banyak di-like kekawanan."}, {"text_idx": "#000008", "text": "Ingat jua amun ada sampah jangan dibuang sembarangan lah supaya tempatnya\ntetap barasih dan nyaman gasan didatangi lagi."}, {"text_idx": "#000009", "text": "Seitu aja nah kisah ulun\nbejejalanan ke Villa Aranaway. Semoga ada manfaatnya gasan kawan seberataan."}, {"text_idx": "#000010", "text": "irabooklover25 Januari 2023 pukul 17.38Setuju banar bila tempat wisata n ada kafe/warungnya. Rancaknya t kada ingat mambawa bekal. Pas haus atau lapar imbah bajalanan/bamainan langsung ja lagi cuss ka warung \ud83d\ude01BalasHapusBalasanBalasAntung apriana26 Januari 2023 pukul 13.04wah rasa lawas kada ke aranaway ni nah kyp yo wahini masih kayak semalamkah yo tempatnyaBalasHapusBalasanBalas"}, {"text_idx": "#000011", "text": "Setuju banar bila tempat wisata n ada kafe/warungnya. Rancaknya t kada ingat mambawa bekal. Pas haus atau lapar imbah bajalanan/bamainan langsung ja lagi cuss ka warung \ud83d\ude01"}]